Çimdarîya weçînayîşan a mîyanneteweyîye, Dezgehanê Demokratîkan û Buroyê Heqanê Merdiman (DKHB) ê AGÎTî, 264 kesî erkdar kerdî.
Çimdaranê mîyanneteweyîyan turê yewinî yê 14ê gulane ra dima Anqara de kombîyayîşê çapemenîye kerd û pare kerd ke weçînayîşî bi hawayêkê demokratîkî nêqewimîyayê. Çimdaran vat: ''Weçînayîşî nê semedî ra gol nêvîyartî. Serekkomarê nikayênî û partîyanê îqtîdarî avantajêko neheqî kerd. Prosesê weçînayîşî de mabênê namzed û partîyan de qetî têdûştî û edalet çin bîyê coka reqabetêko edîlane zî çin bîyo. Ma do turê diyînî de zî bibê çimdar.''
